INyuvesi Yezobuchwepheshe Emqoka, Free State

INyuvesi Yezobuchwepheshe Emqoka, eFree State ( CUT ) iynyuvesi yezobuchwepheshe yomphakathi enamakhampasi eBloemfontein naseWelkom, esifundazweni saseFree State, eNingizimu Afrika .

Yasungulwa ngowe-1981 njenge-" Technikon Free State." Njengengxenye yokuhlelwa kabusha kwemfundo ephakeme nguhulumeni waseNingizimu Afrika eminyakeni eyinkulungwane entsha, yakhushulelwa esikhundleni senyuvesi yezobuchwepheshe.

Njengamanje iyingxenye yoMbimbi Lwamanyuvesi we- BRICS, okuyinhlangano yamanyuvesi ocwaningo ahamba phambili avela eBrazil, eRussia, eNdiya, eShayina naseNingizimu Afrika.

 Ikhampasi 
Inyuvesi inamakhampasi amabili - elilodwa eBloemfontein, isiqongo sezobulungiswa eNingizimu Afrika, kanye nelinye eWelkom, enkabeni yemithapho yegolide yaseFree State. La makhampasi amabili anikeza amathuba emfundo emikhakheni eminingi yezobuchwepheshe, okuhlanganisa inzululwazi, ubuchwepheshe, umngcikisho kanye nomchazazibalo (STEM); inzululwazi yokuphatha; inzululwazi yezenhlalo; kanye nemfundo.

 Ongqondonkulu 
INyuvesi Yezobuchwepheshe Emqoka iqashe ongqondnkulu nabacwaningi abangaphezu kwama-800 abasabalele ezinsibeni ezine. 

 Izinsiba 

 Usiba Lomngcikisho, Indawo Eyakhiwe kanye Nobuchwepheshe Bokwaziswa
 Usiba Lenzululwazi Yezempilo Nezemvelo
 Usiba Lezoluntu
 Usiba Lenzululwazi Yokuphatha  

 Ukubhaliswa kwabafundi 
Iziqu ezinikezwayo zitholakala ezinsibeni ezine, okuwusiba Lezempilo Nenzululwazi Yezemvelo; Usiba Lezoluntu; Usiba Lomngcikisho, Indawo Eyakhiwe kanye Nobuchwepheshe Bokwaziswa (IT); kanye nosiba Lenzululwazi Yokuphatha. Inyuvesi inikeza izifakazelo namadiploma ezingeni lemifunda, kanye namadiploma athuthukile, amadiploma abagogodi ezingeni le-honours, kanye neziqu zobuhuqazi kanye nezobungcitha. 

Category:INyuvesi Yezobuchwepheshe Emqoka
Category:Amanyuvesi waseNingizimu Afrika